Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 312/13/1105	Bratislava V, 18.12.2014
EEČ : 2-12-2-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona

Rozhodol: 	prokurátorka Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa 18.12.2014, spisová značka 3 Pv 312/13/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie je vedené na tom skutkovom základe, že obvinený XXXXX dňa 17.05.2013 v čase o 16.45 hod. v Bratislave na XXXXX pri vchode do obytného panelového domu bol kontrolovaný policajnou hliadkou, ktorej počas kontroly dobrovoľne vydal 1 kus žltého plastového obalu v tvare vajíčka s obsahom neznámej sušenej rastliny, o ktorej sa obvinený vyjadril, že sa jedná o marihuanu, následným kriminalisticko - expertíznym skúmaním bolo zistené, že predložený plastový obal obsahuje sušené konope (marihuanu) s hmotnosťou 173 mg, obsahujúce účinnú látku THC v množstve viac ako 10 mg, ktoré zodpovedá minimálne 1 obvykle jednorázovej dávke drogy.

Uznesením prokurátora Okresnej prokuratúry XXXXX V zo dňa 18.12.2014, spisová značka 3 Pv 312/13/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Poverený príslušník Okresného riaditeľstva PZ XXXXX V, Obvodného oddelenia Petržalka - juh uznesením spis. zn. XXXXX zo dňa 03.07.2013 podľa § 206 ods. 1 Trestného poriadku vzniesol obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1  Trestného zákona na tom skutkovom základe, že 
dňa 17.05.2013 v čase o 16.45 hod. v Bratislave na XXXXX pri vchode do obytného panelového domu bol kontrolovaný policajnou hliadkou, ktorej počas kontroly dobrovoľne vydal 1 kus žltého plastového obalu v tvare vajíčka s obsahom neznámej sušenej rastliny, o ktorej sa obvinený vyjadril, že sa jedná o marihuanu, následným kriminalisticko - expertíznym skúmaním bolo zistené, že predložený plastový obal obsahuje sušené konope (marihuanu) s hmotnosťou 173 mg, obsahujúce účinnú látku THC v množstve viac ako 10 mg, ktoré zodpovedá minimálne 1 obvykle jednorázovej dávke drogy.

Uznesením prokurátora Okresnej prokuratúry pre Bratislavu V sp. zn. 3 Pv 312/13/1105-13 zo dňa 17.10.2013 bolo trestné stíhanie vedené proti obv. XXXXX  podmienečne  zastavené podľa § 216 ods. 1  Trestného poriadku a podľa  § 216 ods. 2 Trestného poriadku bola obvinenému určená skúšobná doba v trvaní 12 (dvanásť) mesiacov. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Uznesenie o podmienečnom zastavení trestného stíhania nadobudlo právoplatnosť  dňa 04.11.2013, teda skúšobná doba podmienečného zastavenia trestného stíhania trvala od 04.11.2013 do 04.11.2014.

Preskúmaním na vec sa vzťahujúceho spisového materiálu  som zistila, že obvinený v plynutí skúšobnej doby nebol súdne trestaný, nebol priestupkovo prejednávaný a taktiež nie je proti nemu aktuálne vedené trestné stíhanie pre podozrenie zo spáchania iného trestného činu. 

Vzhľadom k vyššie uvedenému konštatujem, že obvinený XXXXX v priebehu skúšobnej doby, ktorá mu bola stanovená, viedol riadny život a keďže obvinený splnil  všetky predpoklady uvedené v ustanovení § 217 ods. 1 Trestného poriadku, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní  odo dňa doručenia odpisu tohto uznesenia na Okresnú  prokuratúru  XXXXX V. Sťažnosť má odkladný účinok.
Právoplatnosťou tohto uznesenia nastávajú účinky zastavenia trestného  stíhania podľa § 9 ods. 1 písm. e) Trestného poriadku.

Mgr. Hildegarda Vojtková
prokurátorka